Diari Oficial de la Generalitat Valenciana


Sumari del DOGV 4524, del 18-06-2003 (2003/6952)

ORDE de 27 de maig de 2003, del Ministeri de Justícia, per la qual es convoquen proves selectives per a ingrés en el cos d'auxiliars de l'administració de justícia.
--------------------------------------------------------------------------------------------------------------------------------------------------------------------

### Dades del document

Número de DOGV
:   4524

Data del DOGV
:   18-06-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/6952


Data del document
:   27-05-2003

Organisme emissor
:   Ministeri de Justícia

Tipus de document
:   Ordre

Anàlisi jurídica

 Descriptors 

:   * concurs administratiu
    * professió jurídica
    * personal de l'administració de justícia
    * administració central

ORDE de 27 de maig de 2003, del Ministeri de Justícia, per la qual es convoquen proves selectives per a ingrés en el cos d'auxiliars de l'administració de justícia. [2003/6952]
  
De conformitat amb el que disposen els articles 454 i següents de la Llei Orgànica del Poder Judicial i Reial Decret, 249/1996, de 16 de febrer (Boletín Oficial del Estado de l'1 de març), que aprova el Reglament Orgànic dels Cossos d'Oficials, Auxiliars i Agents en els seus articles 19, 20 i concordants, i Reial Decret 215/2003, de 21 de febrer, pel qual s'aprova l'Oferta d'Ocupació Pública per a 2003, informat per les comunitats autònomes amb competència en matèria de personal al servici de l'administració de justícia, on es convoquen places, previ informe favorable de la Direcció General de la Funció Pública, este ministeri acorda convocar proves selectives, en torns de promoció interna i lliure, per a l'ingrés en el cos d'auxiliars de l'administració de justícia, amb subjecció a les següents:
  
Bases de convocatòria
  
1. Normes generals
  
1.1. Es convoquen proves selectives per a cobrir 717 places en el cos d'auxiliars de l'administració de Justícia, d'acord amb la distribució territorial següent:
  
Àmbit territorial Torn lliure
  
 Quota Torn promoció
  
 Lliure discapacitats
  
Andalusia 102 3 105
  
Canàries 57 2 59
  
Catalunya 15 € 15
  
Madrid 95 3 99
  
Navarra 2 - 3
  
País Basc 21 € 21
  
València 10 € 10
  
Resta de Península i Balears 43 4 48
  
1.2. De conformitat amb el que preveu l'article 13 del Reial Decret 215/2003, de 21 de febrer, del total de les places convocades en torn lliure es reservaran 12 places, amb la distribució territorial reflectida en el punt 1.1, per a ser cobertes pels qui tinguen la condició legal de persones amb discapacitat de grau igual o superior al 33 per cent, sempre que acrediten l'indicat grau de discapacitat i la compatibilitat funcional amb l'exercici de les tasques pròpies que corresponguen al cos d'auxiliars de l'administració de justícia i superen les proves selectives.
  
Els aspirants que figuren admesos en la quota de reserva de discapacitats i hagen superat l'oposició sense obtindre plaça per dita quota, poden optar, en igualtat de condicions, a les places del torn lliure.
  
1.3. El procés selectiu en el torn de promoció interna haurà d'haver finalitzat amb anterioritat al del torn lliure.
  
1.4. Les places no cobertes pel torn de promoció interna, així com les no cobertes per la quota de reserva de discapacitats, s'incorporaran al torn lliure dins de cada àmbit territorial que es convoquen; en el torn lliure les places sense cobrir no podran acumular-se a les d'un altre àmbit territorial diferent.
  
1.5. A les presents proves selectives els serà d'aplicació el Reglament Orgànic dels Cossos d'Oficials, Auxiliars i Agents de l'Administració de Justícia, aprovat pel Reial Decret 249/1996, de 16 de febrer (Boletín Oficial del Estado de l'1 de març), la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i el que disposa la present orde.
  
En allò no previst en esta convocatòria s'estarà al que disposa el Reglament General d'Ingrés del Personal al Servici de l'Administració de l'Estat, aprovat pel Reial Decret 364/1995, de 10 de març (Boletín Oficial del Estado, de 10 d'abril).
  
1.6. De conformitat amb el que preveuen els articles 315 i 491 de la Llei Orgànica del Poder Judicial, articles 19 i 20 del Reglament Orgànic dels Cossos d'Oficials, Auxiliars i Agents, i l'article 11 del Reial Decret 215/2003, de 21 de febrer, es convoquen places desertes en els àmbits territorials dels tribunals superiors de Justícia de les comunitats autònomes especificades en la base 1.1.
  
La participació en el concurs restringit per promoció interna no impedirà l'aspirant presentar-se per torn lliure. En el supòsit de participar per estos dos torns ?promoció interna i torn lliure- només podran presentar una instància per cada torn. Si no resulta aprovat, obtindrà necessàriament destinació en l'àmbit territorial a què concórrega.
  
1.7. Les presents bases de convocatòria es publicaran de forma simultània en el Boletín Oficial del Estado i en els butlletins oficials de les comunitats autònomes on es convoquen places. En el cas que dita simultaneïtat no fóra possible, els terminis establits en la present Orde es comptaran a partir de la publicació en el Boletín Oficial del Estado.
  
1.8. La informació sobre estes proves selectives es facilitarà a les gerències territorials de Justícia, al Ministeri de Justícia, Secretaria d'Estat de Justícia, carrer San Bernardo, 21, Madrid (telèfons 91 390 21 67), pàgina web del Ministeri de Justícia, (www.mju.es ofertas de empleo público), al Centre d'Informació Administrativa del Ministeri d'Administracions Públiques (telèfon 52 290 44 71) i als òrgans competents de les comunitats autònomes on es convoquen places:
  
2. Torn de promoció interna
  
2.1. Requisits dels aspirants: podran optar a la promoció interna per concurs restringit els funcionaris del cos d'agents de l'administració de justícia, amb tres anys almenys de servicis efectius com a funcionaris de carrera en este i sense nota desfavorable en l'expedient, i que estiguen, a més, en possessió del títol de Graduat d'Educació Secundària o títol equivalent (d'acord amb l'Orde de 4 de febrer de 1986, del Ministeri d'Educació i Cultura, en què als únics efectes d'accés a ocupacions públiques o privats es consideren equivalents els títols acadèmics oficials de Graduat Escolar i el Certificat d'Estudis Primaris, expedit amb anterioritat a la finalització de l'any acadèmic 1975/1976) i compten, com a mínim amb vuit punts, d'acord amb el barem de mèrits establit en la base 2.4.
  
Els aspirants procedents de situació d'excedència voluntària per interés particular, hauran de reunir els requisits de la base 3.1 en el moment de la finalització del termini de presentació de sol·licituds i mantindre'l fins al moment de la presa de possessió com a funcionari de carrera del cos d'auxiliars, llevat del corresponent a la titulació, que haurà de posseir-se o estar en condició d'obtindre'l en la data de la publicació de la present orde.
  
2.2. Prova mecanogràfica: atesa la naturalesa de les funcions a exercir pels funcionaris del cos d'auxiliars de l'administració de justícia, els aspirants hauran de superar una prova mecanogràfica d'aptitud, acreditativa que aconseguixen 200 pulsacions per minut en màquina mecànica, i 243 en màquina electrònica (a estos efectes es considera la màquina elèctrica amb les mateixes pulsacions que l'electrònica). Per a la pràctica de l'exercici els aspirants hauran de presentar-se amb màquina d'escriure, i no s'admetrà màquina amb memòria o visor òptic, ni cinta correctora.
  
Els aspirants que no superen esta prova no podran accedir al concurs de mèrits.
  
La realització de la prova de mecanografia es portarà a terme a la seu elegida per l'aspirant en la seua sol·licitud d'admissió, als efectes del que preveu la base 1.7 d'esta convocatòria.
  
L'exercici consistirà en la transcripció d'un text en què no es continguen paràgrafs ni blocs repetits.
  
A efectes de la seua correcció, serà d'aplicació el que preveu la base 9.2 per a torn lliure.
  
2.3. Acreditació de mèrits: els mèrits al·legats han de resultar prou acreditats amb la presentació dels corresponents documents o certificats originals o fotocòpia compulsada que acompanyen amb la sol·licitud, d'acord amb el que preveu l'art. 38.5 de la Llei de Règim Jurídic per a les Administracions Públiques i del Procediment Administratiu Comú, els quals seran valorats amb referència a la data de finalització de presentació d'instàncies. Excepcionalment, quan per impossibilitat material no puguen adjuntar algun document relatiu a mèrits consolidats amb anterioritat a la data de finalització del termini de presentació d'instàncies, i ho facen constar així amb una declaració adjunta a la instància, esta documentació podrà ser aportada dins del termini determinat per a esmena a la publicació de la llista provisional d'admesos.
  
El temps de servicis que figure en l'expedient personal es justificarà d'ofici per la Secretaria d'Estat de Justícia, a través del Registre Central de Personal, llevat d'aquells funcionaris destinats a les comunitats autònomes de Catalunya, Navarra i País Basc, que serà certificat per l'òrgan competent de dites comunitats.
  
Les equivalències i homologacions dels títols al·legats, que no tinguen caràcter general, hauran de ser justificats per l'interessat mitjançant certificat del Ministeri d'Educació i Cultura o, si és procedent, de l'òrgan competent de la Comunitat Autònoma. El coneixement de les llengües oficials de les comunitats autònomes s'acreditarà mitjançant presentació del certificat oportú expedit per l'òrgan competent de la comunitat autònoma, en els termes establits en la base 9.4 de la present convocatòria.
  
La documentació tramesa pels aspirants, acreditativa dels mèrits, constituirà l'expedient del concurs de mèrits que quedarà arxivat en el Ministeri de Justícia, i no procedirà la devolució d'esta als interessats.
  
2.4. Valoració dels mèrits: seran mèrits avaluables per a accés al cos d'auxiliars, els següents:
  
2.4.1.Historial acadèmic:
  
a) Títol de llicenciat en Dret: sis punts.
  
b) Altres títols universitaris superiors: un punt cada un, amb un màxim de dos.
  
c) Títol de diplomat en Relacions Laborals, de Graduat Social diplomat, de diplomat en Criminologia, o tres cursos complets en la Facultat de Dret: 1,5 punts cada títol o conjunt de cursos, amb un màxim de tres.
  
d) Títol de diplomat o d'enginyer tècnic, o tres cursos complets en facultat o escola universitària, distinta de la de Dret: 0,5 punt cada títol o conjunt de cursos, amb un màxim d'un.
  
e) Coneixements d'idiomes estrangers, documentats mitjançant estudis d'especialització, realitzats en centres o institucions nacionals, autonòmics o internacionals, reconeguts oficialment, o coneixement de llengües oficials pròpies de les comunitats autònomes, acreditat d'acord amb els certificats recollits en la base 9.4 de la present orde: un punt per cada un, amb un màxim de dos.
  
f) Coneixements de taquigrafia: fins a un punt.
  
2.4.2. Historial professional:
  
a) Diplomes o certificats obtinguts en cursos de perfeccionament organitzats pel Ministeri de Justícia o homologats per este o, si fa el cas, per l'òrgan competent de les comunitats autònomes que hagen rebut els traspassos de mitjans personals per al funcionament de l'administració de Justícia: fins a vuit punts com a màxim, valorats d'acord amb el següent barem:
  
1. Cursos de fins a dènou hores lectives: fins a 0,2 punts per cada un.
  
2. Cursos de vint a trenta-nou hores lectives: de 0,21 punts, fins a 0,50 punts per cada un.
  
3. Cursos de quaranta a setanta-nou hores lectives: de 0,51 a un punt.
  
4. Cursos de vuitanta a cent quaranta-nou hores lectives: d'1,01 fins a dos punts.
  
5. Cursos de més de cent cinquanta hores lectives: de 2,01 fins a tres punts per cada un.
  
En els cursos en què s'haja obtingut certificat d'aprofitament s'incrementarà en 0,1 la puntuació anteriorment fixada, segons el nombre d'hores.
  
b) Diplomes o certificats obtinguts en cursos o congressos d'especialització jurídica d'àmbit nacional, autonòmic o internacional, reconeguts oficialment: fins a dos punts com a màxim.
  
A estos efectes, es tindrà en compte el barem assenyalat en el punt anterior, segons el nombre d'hores lectives.
  
c) Coneixements informàtics, es computaran fins a quatre punts en conjunt com a màxim, valorats d'acord amb el barem establit en l'anterior paràgraf a).
  
Es valoraran únicament els cursos realitzats en centres oficials i homologats per estos.
  
En els cursos que s'hagen obtingut certificat d'aprofitament s'incrementarà en 0,1 la puntuació anteriorment fixada, segons el nombre d'hores.
  
d) Per experiència en l'acompliment de la funció d'auxiliar interí: 0,2 punts per cada mes complet, amb un màxim de vuit punts.
  
2.4.3. Antiguitat que es computarà en el seu conjunt amb un màxim de 12 punts. A estos efectes, es tindrà en compte el següent barem:
  
a) Per cada any de servicis efectius, com a titular o interí en el cos d'agents: 1 punt.
  
b) Per cada any de servicis efectius en qualsevol altre Cos o Escala de qualsevol de les administracions públiques, o reconeguts a l'empara del que disposa la Llei 70/1978, de 26 de desembre: 0,20 punts per cada any complet. Només es computaran una vegada els servicis prestats simultàniament.
  
La valoració dels mèrits es durà a terme conforme a la puntuació que s'establix en els apartats de la present base. En cas d'empat, l'orde en cada àmbit territorial s'establirà atenent l'orde escalafonal en el cos d'agents.
  
En el cas que un mateix mèrit siga avaluable conforme a més d'un apartat, es valorarà d'acord amb aquell que li atorgue major puntuació.
  
2.5. Coneixement llengua autonòmica: per a aquells aspirants que concórreguen per a places convocades en l'àmbit territorial de comunitat autònoma, amb llengua oficial pròpia (base 1.1), el coneixement oral i escrit d'esta es valorarà, a més de en la forma prevista en la base 2.4.1.e), amb fins a 6 punts, depenent del nivell de coneixement documentat d'esta, en els termes establits en la base 9.4 de la present Convocatòria. Els punts així obtinguts només seran aplicables en l'àmbit de la comunitat autònoma, per l'àmbit territorial de la qual concorren, i només es tindran en compte per a l'adjudicació de destinacions dins de dit àmbit, per la qual cosa hauran de figurar separats de la puntuació total obtinguda pels mèrits valorats per a superar el concurs, d'acord amb el que preveu la base 2.4 i als efectes de la seua inclusió en el subescalafó, segons es determina en la base 11.7 de la present Orde.
  
2.6. Documentació a aportar: els aspirants hauran d'acompanyar les sol·licituds per a prendre part en el concurs amb la documentació que tot seguit s'assenyala:
  
a) Fotocòpia compulsada del títol exigit en la convocatòria o certificat acadèmic, acreditatiu de tindre aprovades totes les assignatures que el capaciten per a l'obtenció del títol, acompanyat del resguard justificatiu d'haver abonat els drets per a l'obtenció del títol. En el cas de titulacions obtingudes a l'estranger, haurà de presentar-se fotocòpia compulsada de la documentació que acredite la seua homologació.
  
b) Fotocòpia degudament compulsada dels títols, diplomes o certificats que al·leguen com a mèrits. Les equivalències dels títols al·legats que no tinguen caràcter general hauran de justificar-se mitjançant certificat d'homologació del Ministeri d'Educació i Cultura, o de l'òrgan competent de la comunitat autònoma, amb competències en personal de l'administració de Justícia, aportat per l'interessat.
  
c) Fotocòpies degudament compulsades de cursos d'idiomes i de diplomes d'informàtica, en els termes previstos en les bases 2.4.1.e). Els aspirants que concórreguen per àmbit territorial amb llengua oficial pròpia, i desitgen que els siga valorat el seu coneixement, hauran d'adjuntar les certificats corresponents, d'acord amb el que preveu la base 9.4.
  
2.7. Tribunal qualificador: es nomenarà un tribunal qualificador únic, per al procés selectiu pel torn de promoció interna en el cos d'auxiliars de l'administració de justícia.
  
En cada àmbit territorial de comunitat autònoma, amb competències en matèria de personal d'administració de justícia, on es convoquen places, el Ministeri de Justícia, a proposta dels òrgans competents de les comunitats autònomes nomenarà un tribunal delegat, tal com es determina en la base 6.1, en concordança amb la 6.2 de la present orde, i el procés selectiu es regirà per les mateixes normes previstes per al torn lliure, en allò que els siga d'aplicació.
  
El tribunal qualificador únic, juntament amb els tribunals delegats, efectuaran el procés selectiu del torn de promoció interna.
  
2.8. Llista d'aprovats i adjudicació de destinacions
  
2.8.1. Una vegada finalitzada la valoració dels mèrits, els tribunals delegats trametran al tribunal qualificador únic les llistes dels aspirants aprovats per cada àmbit, per a la seua publicació en el Boletín Oficial del Estado, i en el de les comunitats autònomes on es convoquen places, la relació d'aspirants que, amb caràcter provisional, hagen superat el concurs restringit; el nombre dels quals no podrà excedir de les places convocades en este torn en cada àmbit territorial, amb indicació del número d'orde obtingut, DNI, puntuació obtinguda en cadascun dels mèrits del barem general i puntuació total.
  
En cas d'empat, s'atendrà l'orde escalafonal en el cos d'agents de l'administració de justícia.
  
En cap cas els tribunals podran declarar que han superat el concurs restringit de promoció interna un nombre d'aspirants superior al de places convocades en cada àmbit. Qualsevol proposta d'aprovats que contravinga allò que s'ha establit serà nul·la de ple dret.
  
En els àmbits territorials amb llengua oficial pròpia, els aspirants que hagen acreditat el coneixement de la mateixa, d'acord amb el que preveu la base 2.5, al costat de la puntuació total obtinguda d'acord amb el barem general de mèrits es reflectirà, si és procedent, l'obtinguda en la llengua oficial de la comunitat autònoma per a la qual concorre. Esta última serà determinant per a fixar el número obtingut, dins de l'àmbit territorial per al qual concorre l'aspirant.
  
Contra l'acord que faça pública la llista provisional d'aprovats, els aspirants podran efectuar les oportunes al·legacions davant del tribunal de l'àmbit respectiu en el termini de quinze dies naturals, comptadors a partir del següent al de la seua publicació, d'acord amb el que preveu la base 1.8.
  
Vistes i resoltes les al·legacions pels tribunals respectius, el tribunal qualificador únic trametrà a la Secretaria d'Estat de Justícia la proposta definitiva d'aprovats en cada àmbit territorial, disposada per orde de puntuació de mèrits generals, per a la seua aprovació i publicació en el Boletín Oficial del Estado i de la comunitat autònoma on es convoquen les places.
  
2.8.2. L'adjudicació de les destinacions es regirà per les mateixes normes previstes per al torn lliure, en què li siga d'aplicació.
  
3. Torn lliure
  
3.1.Requisits dels aspirants: els aspirants a l'ingrés en el cos d'auxiliars de l'administració de justícia, pel torn lliure, per a ser admesos a les proves selectives hauran de reunir els requisits següents:
  
a) Ser espanyol, major d'edat i no haver arribat a l'edat de jubilació.
  
b) Trobar-se en possessió del títol de graduat en Educació Secundària o equivalent o estar en condicions d'obtindre'l en la data de publicació de la present convocatòria. D'acord amb el que disposa l'Orde del Ministeri d'Educació i Cultura, de 4 de febrer de 1986, als únics efectes d'accés a l'ocupació pública o privada es consideren equivalents els títols acadèmics oficials de Graduat Escolar i certificat d'Estudis Primaris, expedits amb anterioritat a la finalització del curs 1975/76.
  
En el cas de titulacions obtingudes a l'estranger haurà d'estar-se en possessió de la documentació que acredite la seua homologació
  
c) No haver sigut condemnat ni estar processat ni inculpat per delicte dolós, llevat que haguera obtingut la rehabilitació o haguera recaigut en la causa interlocutòria de sobreseïment.
  
d) No trobar-se inhabilitat per a l'exercici de les funcions públiques.
  
e) No haver sigut separat, mitjançant procediment disciplinari, d'un Cos de l'Estat, de les comunitats autònomes o de les administracions locals, ni suspés per a l'exercici de funcions públiques, en via disciplinària o judicial, llevat que haguera sigut degudament rehabilitat.
  
f) No patir defecte físic o psíquic, ni malaltia que incapacite per a l'acompliment del lloc.
  
Els aspirants amb la condició legal de discapacitat hauran d'acreditar la compatibilitat funcional per a l'acompliment de les tasques encomanades al cos d'auxiliars de l'administració de justícia, mitjançant dictamen expedit per l'equip multiprofessional competent, que haurà de presentar-se juntament amb la instància de participació, i serà causa d'exclusió la no-presentació.
  
Estos requisits hauran de posseir-se en el moment de finalització del termini de presentació de sol·licituds i mantindre'ls fins al moment de la presa de possessió com a funcionari de carrera, excepte el corresponent a la titulació, que haurà d'estar-se al que disposa l'apartat b) de la present base.
  
4. Pagament de la taxa d'examen i presentació de les sol·licituds
  
Tant per a la promoció interna com per al torn lliure, els aspirants tindran en compte:
  
4.1.Pagament de la taxa d'examen. Els qui desitgen prendre part en estes proves selectives hauran de fer-ho constar en instància normalitzada (exemplar autocopiatiu en l'angle superior dret dels quals figura «Model 790» i en la part superior figura «Ministeri de Justícia, sol·licitud d'admissió a proves selectives de l'administració de Justícia i liquidació de la taxa de drets d'examen»), que serà facilitada als tribunals superiors de Justícia, audiències provincials, gerències territorials i òrgans competents de la comunitats autònomes on es convoquen places, Centre d'Informació Administrativa del Ministeri d'Administracions Públiques, en el mateix Ministeri de Justícia i a les delegacions i subdelegacions del Govern.
  
La instància consta de tres còpies en paper autocopiatiu: una per a l'entitat col·laboradora; altra, per a l'interessat, i una tercera, per a l'administració.
  
La sol·licitud complimentada, d'acord amb les dades que figuren en la convocatòria, es presentarà per a l'ingrés dels drets d'examen en qualsevol banc, caixa d'estalvis o cooperativa de crèdit, de què actuen com a entitats col·laboradores en la recaptació tributària. En la sol·licitud haurà de constar que s'ha realitzat el corresponent ingrés de la taxa d'examen, mitjançant la validació per l'entitat col·laboradora en què es realitze l'ingrés, a través de certificat mecànic o, si no n'hi ha, segell, signatura autoritzada i la seua data en l'espai destinat a estos efectes. Una vegada efectuat el pagament, l'interessat retirarà de l'entitat col·laboradora l'exemplar per a l'administració i el de l'interessat, en què figurarà la validació de l'entitat acreditativa del pagament efectuat.
  
Si no s'efectua la sol·licitud en instància normalitzada, quedarà exclòs l'aspirant, tot i que podrà esmenar-la en el termini previst, sempre que reunisca els altres requisits per a la seua admissió.
  
Les sol·licituds presentades a l'estranger podran cursar-se a través de les representacions diplomàtiques o consulars espanyoles corresponents, les quals les trametran a l'òrgan convocant. La persona interessada adjuntarà a dita sol·licitud el comprovant bancari original d'haver satisfet la taxa d'examen, mitjançant l'oportú ingrés de l'import corresponent en el compte corrent núm. ES 49 9758 7106 20 9603758016, obert a la sucursal del BBVA del carrer San Bernardo, núm.18, de Madrid, a nom de «Tesoro Público, Cuenta restringida para la recaudación de tasas en el extranjero». L'ingrés podrà efectuar-se directament en qualsevol oficina del BBVA o mitjançant transferència des de qualsevol altra entitat bancària.
  
La taxa d'examen per al torn de promoció interna és de 4,69 e i 9,38 e per al torn lliure.
  
El pagament de la taxa d'examen haurà d'efectuar-se i justificar-se dins del termini fixat per a la presentació d'instàncies, i serà causa d'exclusió en cas contrari.
  
En cap cas la presentació i pagament de la taxa d'examen en l'entitat col·laboradora suposarà substitució de la presentació en temps i forma de la sol·licitud de participació davant de l'òrgan convocant, segons determina la base 4.2.
  
Estaran exempts del pagament de la taxa d'examen, d'acord amb la Llei 50/1998, de 30 de desembre:
  
a) Els aspirants amb discapacitat igual o superior al 33 per 100, els quals expressament acreditaran, juntament amb la sol·licitud de participació, la seua condició i grau de discapacitat legalment reconeguda, així com la compatibilitat funcional per a exercir les tasques pròpies del cos d'auxiliars de l'administració de justícia, mitjançant dictamen expedit per l'equip multiprofessional competent, que haurà de presentar-se juntament amb la instància de participació, i serà causa d'exclusió en cas contrari.
  
b) Els aspirants que figuren com a demandants d'ocupació durant el termini, almenys, d'un mes anterior a la data de publicació de la present Orde, sempre que en el termini que es tracte no hagueren rebutjat oferta d'ocupació adequada ni s'hagueren negat a participar, excepte causa justificada, en accions de promoció, formació o reconversió professionals i manquen de rendes superiors, en còmput mensual, al salari mínim interprofessional.
  
El certificat relatiu a la condició de demandant d'ocupació, amb els requisits previstos en la llei, se sol·licitarà a l'oficina del servici públic d'ocupació corresponent. Quant a l'acreditació de les rendes es realitzarà amb una declaració jurada o promesa escrita de l'aspirant. Estos dos documents hauran d'acompanyar-se a la instància de participació, i serà causa d'exclusió la no-presentació.
  
4.2. Presentació de sol·licituds: la presentació de sol·licituds (exemplar per a l'administració del model de sol·licitud) s'efectuarà al Registre General del Ministeri de Justícia, Secretaria d'Estat de Justícia, carrer de la Manzana, 2, 28917 Madrid, o en la forma establida en l'article 38.4, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener, en el termini de vint dies naturals, comptadors a partir del dia següent de la seua publicació en el Boletín Oficial del Estado. En la sol·licitud haurà de constar que s'ha realitzat el corresponent ingrés de la taxa d'examen, com s'assenyala en la base 4.1.
  
En el supòsit de trametre les sol·licituds a través de les oficines de correus, estes hauran de presentar-se en sobre obert, per a ser datades i segellades pel funcionari de correus abans de ser certificades.
  
4.2.1.Els aspirants hauran d'observar les següents instruccions quan òmpliguen la seua sol·licitud:
  
En el requadre destinat a «Cos» faran constar els aspirants del concurs «Promoció interna auxiliars» i en el requadre de codi indicaran 002, i ressenyaran el requadre de la casella de promoció interna; i els aspirants del torn lliure faran constar ?Cos d'Auxiliars, torn lliure?, i en el requadre codi indicaran 020 i ressenyaran amb una X el requadre d'accés lliure.
  
En els quadres destinats a tipus de màquina, si l'aspirant no ho complimenta s'entendrà que correspon a «mecànica».
  
En el requadre de la sol·licitud destinat a ?província d'examen?, els aspirants pel torn de promoció hauran d'indicar aquella compresa en l'àmbit territorial pel qual opten, i en què realitzaran la prova de mecanografia, i especificaran nom i codi, de conformitat amb el que establix la base 1.7 de les normes generals d'esta orde. Els aspirants per este torn només podran presentar una sol·licitud.
  
En el requadre de la sol·licitud destinat a ?província d'examen?, els aspirants al torn lliure faran constar aquella en què desitgen realitzar els exercicis de l'oposició, la qual cosa comportarà els efectes previstos en la base 1.7 de la present Orde. Els aspirants per este torn només podran presentar una sol·licitud.
  
La participació pel torn restringit, per promoció interna, no impedirà la participació de l'aspirant en el torn lliure, i hauran, en este cas, de presentar una sol·licitud per cada torn.
  
Les localitats on se celebraran els exàmens, amb indicació de l'àmbit territorial a què queden afectades, són les següents.
  
Àmbit territorial Localitat d'examen
  
Andalusia Granada (18)
  
 Màlaga (29)
  
 Sevilla (41)
  
Canàries Las Palmas de Gran Canària (35)
  
 Santa Cruz de Tenerife (38)
  
Catalunya Barcelona (08)
  
Madrid Madrid (28)
  
Navarra Pamplona (31)
  
País Basc Vitòria (01)
  
València València (46)
  
Resta de Península i Balears A Corunya (15)
  
 Albacete (02)
  
 Burgos (09)
  
 Càceres (10)
  
 Ceuta (51)
  
 Logronyo (26)
  
 Melilla (52)
  
 Múrcia (30)
  
 Oviedo (33)
  
 Palma de Mallorca (07)
  
 Santander (39)
  
 Valladolid (47)
  
 Saragossa (50)
  
En qualsevol cas, i si no s'especifica en la sol·licitud la dada del lloc d'examen pel qual opta, serà inclòs d'ofici en les llistes definitives a la seu corresponent al Tribunal Superior de Justícia del seu domicili, i quedarà, per tant, afectat a l'àmbit territorial d'este, segons la base 1.7 de la present convocatòria.
  
4.2.2. En el quadre de la sol·licitud destinat a «Dades a consignar segons les bases de la convocatòria», els aspirants amb la condició legal de discapacitats hauran d'indicar:
  
Els aspirants amb discapacitat amb grau igual o superior al 33 per 100, que opten per la quota de reserva de discapacitats, hauran d'indicar-ho així marcant amb una X al quadre ressenyat a l'efecte com «Torn de reserva de discapacitats» i en el quadre A) dins de l'epígraf «Dades a consignar segons les bases de la convocatòria» i expressaran les adaptacions necessàries de temps i mitjans per a la realització dels exercicis, a fi que el tribunal compte amb la necessària informació per a l'adaptació de la realització dels exercicis.
  
No es podrà participar alhora per torn lliure i per quota de reserva de discapacitats.
  
Els aspirants amb discapacitat amb grau inferior al 33 per cent, i aquells amb grau del 33 per 100 o superior que no opten per la quota de reserva de discapacitats, però que desitgen adaptació de temps i mitjans per a la realització dels exercicis, hauran d'indicar-ho així marcant amb una X en el quadre «minusvalidesa» i dins de l'epígraf «Dades a consignar segons les bases de la convocatòria», en el quadre B), expressaran les adaptacions necessàries de temps i mitjans per a la realització dels exercicis.
  
4.2.3. Els aspirants, tant del torn de promoció com del lliure, indicaran, en el quadre corresponent de la seua sol·licitud, el tipus de màquina a utilitzar per a la pràctica de l'exercici de mecanografia (mecànica o elèctrica/electrònica). En el cas que no ho complimenten s'entendrà que és mecànica.
  
4.2.4. Els aspirants pel torn lliure que desitgen realitzar la prova optativa de nivell de coneixement de la llengua oficial de la comunitat autònoma, on es convoquen places, per l'àmbit territorial de la qual participa, hauran d'indicar-ho en el quadre C) de l'epígraf «Dades a consignar segons les bases de la convocatòria», mitjançant l'expressió «realitza prova llengua oficial» i haurà de consignar a més una X en el quadre «realitza». En el cas que opte per l'acreditació documental de dit coneixement, haurà de trametre, juntament amb la instància de participació, la documentació que acredite el coneixement de dit idioma en els termes previstos en la base 9.4, sense tindre que efectuar, en este segon supòsit, la prova optativa de nivell de coneixements, i ressenyar-lo en l'apartat «documenta llengua oficial».
  
Els aspirants de torn promoció interna que desitgen que els siga valorat el coneixement de la llengua oficial de l'àmbit territorial de la comunitat autònoma on es convoquen places, per a les quals participen, hauran de consignar-ho així en l'epígraf C) de la instància, i adjuntaran amb la instància els certificats que desitja que li valoren, en els termes previstos en la base 9.4.
  
4.2.5. Els aspirants queden vinculats a les dades que hagen fet constar en les seues sol·licituds, i podran únicament interessar la seua modificació mitjançant escrit motivat i dins del termini establit per a la presentació de sol·licituds.
  
5. Admissió d'aspirants
  
5.1.Acabat el termini de presentació d'instàncies i comprovades totes les circumstàncies i el pagament de la taxa d'examen, la Secretaria d'Estat de Justícia dictarà resolució que es publicarà en el Boletín Oficial del Estado i en els butlletins de les comunitats autònomes on es convoquen places, en el termini màxim de quaranta dies naturals, en què contindran la relació provisional d'aspirants exclosos, tant en torn de promoció interna com en torn lliure, amb indicació de les causes d'exclusió, i les llistes certificades completes, d'aspirants admesos i exclosos, estaran exposades al públic al Ministeri de Justícia, Centre d'Informació Administrativa del Ministeri d'Administracions Públiques, tribunals superiors de Justícia, audiències provincials i òrgans competents de les comunitats autònomes on es convoquen places i gerències territorials del Ministeri de Justícia.
  
En la llista constarà, en tot cas, número de registre, DNI, cognoms i nom, a més de les causes d'exclusió.
  
5.2. Els aspirants hauran de comprovar no sols que no figuren en la relació d'exclosos, sinó, a més, que els seus noms i la resta de dades consten correctament en la relació d'admesos. Els aspirants exclosos disposaran d'un termini de quinze dies naturals, comptadors a partir del següent a la publicació de la Resolució, per a esmenar davant de l'òrgan convocant el defecte que haja motivat la seua exclusió, la seua omissió o els errors materials, circumstàncies que, si és procedent, donarà origen a l'oportuna rectificació de la llista d'admesos. Els qui no esmenen l'exclusió o al·leguen l'omissió, per justificar el seu dret a ser inclosos, seran definitivament exclosos.
  
Els errors de fet que pogueren advertir-se, sempre que això no perjudique el normal desenvolupament del procés selectiu, podran esmenar-se en qualsevol moment, d'ofici o a petició de la persona interessada.
  
5.3. De conformitat amb allò que s'ha establit per l'article 12 de la Llei 8/1989, de 13 d'abril, de Taxes i Preus Públics procedirà la devolució de la taxa per drets d'examen quan l'aspirant siga exclòs per causes no imputables a ell. Per tant, no procedirà cap devolució dels drets d'examen en els supòsits d'exclusió de les proves selectives per causes imputables a la persona interessada, per la qual cosa en el supòsit d'exclusió per no complir els requisits o no aportar els documents exigits en la convocatòria no donarà lloc a la devolució de la taxa d'examen.
  
6. Tribunals
  
6.1. Es nomenaran dos tribunals qualificadors únics: un per al procés selectiu del torn de promoció interna (base 2.7 de la present Orde) i un altre per al procés selectiu del torn lliure.
  
En cada àmbit territorial de comunitat autònoma, amb competència en matèria de personal d'Administració de Justícia on es convoquen places, el Ministeri de Justícia, a proposta dels òrgans corresponents de la comunitat autònoma, nomenarà un tribunal delegat per al torn de promoció interna i un altre per al torn lliure. A tal efecte, dits òrgans trametran una terna per cadascun dels vocals proposats, i seran designats directament per l'òrgan competent de la comunitat autònoma els vocals dels grups A, B o C, de funcionaris de la comunitat que substituiran els funcionaris de l'administració civil de l'estat en el referit tribunal delegat.
  
Per a la realització de les proves corresponents al torn lliure, a les seus d'examen on no radique el tribunal, la Secretaria d'Estat de Justícia podrà nomenar funcionaris de l'administració civil de l'estat, de l'administració autonòmica (en estos dos casos que presten servicis al ministeri de justícia o òrgan competent de la comunitat autònoma) o de l'administració de justícia, per col·laborar en el desenvolupament de dites proves, sota la direcció del tribunal qualificador únic o tribunal delegat, a què representaran, amb les competències d'execució material i ordenació administrativa dels distints exercicis que en cada prova selectiva se'ls atribuïsca.
  
El tribunal qualificador únic del torn de promoció interna, juntament amb els tribunals delegats i l'assistència de les unitats locals del torn lliure per a la realització de les proves de mecanografia a les seus d'examen on no radiquen els tribunals, realitzarà el procés selectiu en el torn de promoció interna.
  
El tribunal qualificador únic del torn lliure, juntament amb els tribunals delegats i l'assistència de les unitats locals a la seu d'examen, on no radiquen els tribunals, efectuarà el procés selectiu del torn lliure.
  
Al tribunal qualificador únic del torn lliure correspon l'elaboració de les proves que s'han de realitzar en cada exercici, la determinació del calendari de realització d'estes i dels criteris de valoració, així com la resolució de quantes consultes i discrepàncies puguen sorgir amb els distints tribunals delegats o unitats locals nomenades.
  
Al tribunal qualificador únic del torn de promoció interna correspon la determinació del calendari de realització del procés selectiu i la resolució de quantes consultes i discrepàncies puguen sorgir en la interpretació dels criteris de valoració dels mèrits i de les bases de la convocatòria, així com la resolució de quantes consultes i discrepàncies puguen sorgir amb els distints tribunals delegats i/o unitats locals.
  
En el supòsit d'existir discrepàncies en els criteris de correcció dels exercicis del torn lliure o de valoració dels mèrits del barems en el torn de promoció interna, entre els tribunals qualificadors únics i els tribunals delegats, prevaldrà el criteri dels tribunals qualificadors únics, oïts els tribunals delegats.
  
Els tribunals delegats actuaran per delegació del tribunal qualificador únic en l'àmbit territorial, i sota la seua dependència i direcció, a fi de garantir la igualtat entre tots els aspirants al llarg del procés selectiu.
  
6.2. Els tribunals qualificadors únics, dels torns de promoció interna i lliure, titulars i suplents estaran constituïts per un president, designat entre funcionaris de les carreres judicial o fiscal, i sis vocals: dos funcionaris del cos d'auxiliars de l'administració de justícia, dos funcionaris dels grups A, B o C de l'administració civil de l'estat, destinats al Ministeri de Justícia, i dos secretaris judicials. Un dels vocals actuarà de secretari.
  
Tant els membres dels tribunals qualificadors únics i delegats, com els de les unitats locals, per raons d'organització, eficàcia i economia en l'actuació dels respectius tribunals i unitats locals que formen part, hauran de tindre la seua residència o centre de treball en la localitat on tinga la seu el tribunal o unitat per a la qual els nomenen. Els tribunals delegats del torn de promoció interna, i el torn lliure, tindran la mateixa composició que el tribunal qualificador únic, i se substituiran els funcionaris de l'administració civil de l'estat per funcionaris de les comunitats autònomes, que pertanyeran al grup professional A, B o C. Per al seu nomenament, els òrgans competents de les comunitats autònomes trametran a la Secretaria d'Estat de Justícia una terna per cadascun dels vocals a nomenar, llevat dels pertanyents als grups A, B o C de la comunitat autònoma, que seran designats directament per esta. Un dels vocals actuarà de secretari.
  
Els membres suplents dels tribunals qualificadors únics i delegats, dels torn de promoció interna i lliure, actuaran en absència del seu corresponent titular.
  
Per a la realització de la prova de mecanografia del torn de promoció interna, les unitats locals del torn lliure actuaran en coordinació amb el tribunal qualificador únic i els tribunals delegats del torn de promoció interna.
  
El nomenament dels tribunals qualificadors únics, dels tribunals delegats dels torns de promoció interna i lliure i de les unitats locals del torn lliure, es farà públic mitjançant resolució de la Secretaria d'Estat de Justícia, que es publicarà en el Boletín Oficial del Estado i en els butlletins oficials de les comunitats autònomes on es convoquen places. Estos tribunals tindran la categoria tercera de les previstes en el Reial Decret 462/2002, de 24 de maig.
  
6.3. Prèvia convocatòria dels respectius presidents, es constituiran els tribunals qualificadors únics i delegats, dels torns de promoció interna i lliure, amb l'assistència del president, el secretari i la meitat, almenys, dels seus membres, titulars o suplents, dels quals un d'ells necessàriament serà auxiliar de l'administració de justícia. Celebraran la sessió de constitució en el termini màxim de trenta dies, a partir del seu nomenament.
  
Els tribunals qualificadors únics, una vegada conegut el nombre d'aspirants en cadascun dels torns, proposaran a dita Secretaria d'Estat el calendari necessari per al desenvolupament del procés selectiu, i s'haurà de tenir en compte que el primer exercici en torn lliure haurà de celebrar-se dins del termini màxim de dos mesos des de la publicació de la llista definitiva.
  
A efectes de comunicacions i la resta d'incidències, els tribunals qualificadors únics, torn promoció interna i lliure, tindran la seu al Ministeri de Justícia, Secretaria d'Estat de Justícia, carrer San Bernardo, 21, 28483 Madrid, telèfon 38 646 58 06, i els tribunals delegats, torn promoció interna i lliure, a les adreces especificades en la base 1.9 de la present Orde.
  
Els tribunals disposaran que en estes seus d'almenys una persona, membre o no del tribunal, perquè atenga totes les qüestions que siguen plantejades en relació amb estes proves selectives.
  
6.4. La Secretaria d'Estat de Justícia dotarà els tribunals qualificadors únics, i a través d'esta els tribunals delegats i unitats locals, del suport econòmic necessaris per a la contractació i provisió dels mitjans materials i personals necessaris per al desenvolupament del procés de selecció en tots els àmbits territorials.
  
6.5. Els tribunals delegats i les unitats locals, a través del tribunal qualificador únic del torn lliure, podran proposar a la Secretaria d'Estat de Justícia el nombre de persones necessàries per assistir a estos en les tasques de vigilància d'exàmens, el seu control i organització material, sense que estos vigilants puguen assumir cap de les funcions inherents als membres del tribunal i de les unitats locals. Esta proposta requerirà l'aprovació de la Secretaria d'Estat de Justícia i haurà de recaure en funcionaris de l'administració de justícia, de l'administració civil de l'estat, destinats al Ministeri de Justícia, o de l'òrgan competent de la comunitat autònoma corresponent.
  
6.6. Els tribunals qualificadors únics, i els tribunals delegats, no podran actuar sense la presència del president i secretari o qui els substituïsca i, almenys, la meitat dels seus membres, dels quals un d'ells, necessàriament, haurà de ser auxiliar de l'administració de Justícia. El secretari estendrà acta de cada una de les sessions que se celebren, la qual serà llegida en la següent sessió i, fetes, si és procedent, les rectificacions que procedisquen, s'autoritzarà amb la signatura del secretari i el vistiplau del president. En les actes es consignaran necessàriament el dia, hora i objecte de la reunió, així com els vots particulars que pogueren formular els membres presents d'este; en les relatives a la pràctica dels exercicis es farà constar l'enunciat o contingut de les proves o temes que s'hagen desenvolupat, així com les incidències i en les de valoració de mèrits en el torn de promoció interna la puntuació atorgada a cada aspirant, desglossada per apartats.
  
Tota la documentació del procés selectiu ?tant de torn lliure com de promoció interna- s'arxivarà i custodiarà a la seu del tribunal o unitat local, sota la custòdia del secretari o gerent i no podrà disposar-se d'esta fora de dit àmbit per a finalitats diferents del mateix procés selectiu. Finalitzat el procés selectiu, el secretari o gerent trametrà tota la documentació que constituïx l'expedient d'este a la Direcció General de Relacions amb l'administració de Justícia per al seu arxiu i custòdia.
  
6.7. En la constitució i actuació dels tribunals s'estarà al que disposa el Reglament General d'Ingrés en l'administració Pública i la Llei de Règim Jurídic de les Administracions Públiques i del Procediment Administratiu Comú.
  
6.8. Els aspirants podran recusar els membres del tribunal, i de la unitats locals, quan concórreguen les circumstàncies previstes en l'apartat anterior.
  
6.9. El termini per a formular la renúncia, o manifestar l'abstenció, serà de deu dies naturals a partir de la publicació del nomenament, i serà la data de referència la del Boletín Oficial del Estado, si no és simultània amb la del butlletí de la comunitat autònoma on es convoquen les places.
  
6.10. Amb anterioritat a la iniciació del procés selectiu, la Secretaria d'Estat de Justícia publicarà en el Boletín Oficial del Estado, i de les comunitats autònomes on es convoquen places, resolució per la qual es nomenen els nous membres del tribunal, i de les unitats locals, que hagen de substituir els qui hagueren perdut la seua condició per alguna de les causes anteriors.
  
6.11. Els tribunals i unitats locals adoptaran les mesures necessàries perquè els aspirants amb minusvalidesa gaudisquen de semblants condicions per a la realització dels exercicis que la resta dels aspirants.
  
A fi de poder fer efectiva l'adaptació sol·licitada, en quant siguen publicades les llistes definitives d'admesos i exclosos els aspirants hauran de trametre al tribunal la concreció de les mesures necessàries per a l'adaptació de les proves, les quals ja van haver de ser ressenyades en les instàncies, segons es determina en la base 4.2.1.
  
A tal efecte, el tribunal podrà requerir informe, i si és procedent, col·laboració dels òrgans tècnics de l'administració laboral, sanitària, de l'òrgan competent del Ministeri de Treball i Assumptes Socials o dels òrgans competents de les comunitats autònomes.
  
6.12. En cap cas els tribunals qualificadors únics, ni els tribunals delegats, podran aprovar ni declarar que han superat les proves selectives un nombre superior d'aspirants que el de places convocades en cada torn i àmbit territorial. Qualsevol proposta d'aprovats que contravinga açò, serà nul·la de ple dret.
  
6.13. Per a aconseguir la necessària coordinació, els tribunals delegats actuaran sota la direcció del tribunal qualificador únic, que resoldrà quantes consultes i discrepàncies puguen plantejar-se sobre les normes de la convocatòria i dictarà les normes d'actuació, les quals seran d'obligat compliment per als tribunals delegats.
  
Per tal de garantir la igualtat entre tots els aspirants, correspon al tribunal qualificador únic del torn lliure l'elaboració del contingut dels exercicis, com també els criteris de correcció a aplicar, inclús quan esta s'efectue de forma informatitzada, i al tribunal qualificador únic de promoció interna fixar els criteris de valoració dels mèrits, tot això d'acord amb el que disposa la base 6.1.
  
Els tribunals qualificadors únics, i tribunals delegats del torn lliure, procuraran que els col·laboradors i vigilants respecten el temps atorgat per a la realització dels exercicis, i es prohibirà concedir qualsevol temps addicional que supere l'establit amb caràcter general.
  
6.14. Els tribunals qualificadors únics, i els tribunals delegats, adoptaran les seues decisions per majoria de vots, i el vot del president serà de qualitat en cas d'empat.
  
6.15. Els tribunals qualificadors únics, i els tribunals delegats, adoptaran les mesures necessàries per a informar, els opositors que ho sol·liciten, sobre la puntuació obtinguda en els seus exercicis, així com en el concurs de mèrits.
  
El tribunal qualificador únic del torn lliure, directament i a través dels tribunals delegats, farà pública la plantilla de respostes correcta del test, així com l'acord pel qual es determine la puntuació mínima necessària per a no ser eliminat en els exercicis de l'oposició.
  
Els membres dels tribunals, i de les unitats locals, observaran la confidencialitat i el sigil professional en tot allò referent als temes tractats en les reunions, i no podran utilitzar fora d'estos la informació que posseïsquen com a membres del tribunal o Unitat Local, referida al procés selectiu per al qual han sigut nomenats.
  
6.16. El tribunal qualificador únic, i tribunals delegats, adoptaran les mesures oportunes per a garantir que els exercicis de l'oposició siguen corregits sense que es conega la identitat dels aspirants, i exclouran aquells opositors en els exercicis dels quals figuren noms, traços, marques o signes que permeten conéixer la identitat d'estos.
  
7. Procés selectiu
  
7.1. El present procés s'iniciarà per raons d'organització administrativa dels tribunals i del cos d'aspirants, amb posterioritat al d'oficials, i es realitzarà el primer exercici, torn lliure, una setmana després del primer exercici d'oficials.
  
7.2. L'orde d'actuació dels opositors s'iniciarà alfabèticament pel primer de la lletra X de conformitat amb el que establix la Resolució de 10 de març de 2003 (BOE del 14), de la Secretaria d'Estat per a l'Administració Pública.
  
En el cas que no hi haja cap aspirant el primer cognom del qual comence per la lletra X, l'orde d'actuació s'iniciarà per aquells opositors el primer cognom dels quals comence per la lletra Y, i així successivament.
  
7.3. Llevat que concórrega causa objectiva que ho justifique, apreciada per la Secretaria d'Estat de Justícia, i oïts els tribunals, si és procedent, el concurs pel torn de promoció interna començarà a partir de la publicació de la relació definitiva d'admesos i exclosos i tindrà una duració màxima de sis mesos. El torn lliure tindrà una duració de set mesos, comptadors a partir de la realització del primer exercici.
  
En el torn de promoció interna, en la correcció de la prova de mecanografia, li serà d'aplicació allò que s'ha previst per al torn de lliure.
  
7.4. En la realització dels exercicis queda totalment prohibit portar telèfons mòbils o qualsevol altre objecte de telefonia mòbil. En qualsevol moment els aspirants podran ser requerits pels membres del tribunal, col·laboradors o vigilants, per tal que acrediten este aspecte, com també la seua personalitat.
  
7.5. Si durant el desenvolupament del procés selectiu arriba a coneixement dels tribunals que algun dels aspirants manca dels requisits exigits en la convocatòria, prèvia audiència de l'interessat, s'haurà de proposar la seua exclusió, i efectuar el trasllat de l'expedient, que continga les inexactituds o falsedats formulades per l'aspirant en la sol·licitud d'admissió, a la Secretaria d'Estat de Justícia, als efectes procedents.
  
Igualment, si se susciten dubtes respecte de la capacitat funcional d'un aspirant per la quota de reserva de discapacitats, per a l'acompliment de les activitats encomanades al cos d'auxiliars de l'administració de Justícia, el tribunal podrà demanar el corresponent dictamen dels òrgans competents del Ministeri de Treball i Assumptes Socials i, si fa el cas, de la Comunitat Autònoma corresponent, amb prèvia audiència de l'interessat, i donar trasllat de l'expedient, una vegada resolt, a la Secretaria d'Estat de Justícia, als oportuns efectes.
  
7.6. La realització dels exercicis de l'oposició tindrà lloc el mateix dia i a la mateixa hora en totes les seus d'examen, i caldrà publicar en el Boletín Oficial del Estado la data de realització del primer exercici del torn lliure.
  
7.7. Els aspirants seran convocats per a cada exercici en una única crida, i quedaran decaiguts en el seu dret els opositors que no compareguen a realitzar-lo, llevat que, dins del termini de les vint-i-quatre hores següents a dit acte, justifiquen fefaentment la causa de la seua incompareixença, que haurà d'haver succeït amb anterioritat a l'acte de l'examen, i quedarà al criteri del tribunal qualificador la seua consideració o no. Si és admesa per este, seran objecte de nova convocatòria per a la data que determine el tribunal. Si la causa al·legada és malaltia, el tribunal podrà requerir l'aportació del certificat mèdic expedit per metge col·legiat, i si ho considera oportú podrà demanar la informació pertinent. El tribunal convocarà estos opositors en la forma prevista en la base 7.8.
  
7.8. Iniciada l'oposició, els successius anuncis i convocatòries del tribunal qualificador únic o tribunals delegats s'exposaran als centres ressenyats en la base 1.9, i si fóra convenient, per qualsevol altre mitjà per facilitar la màxima divulgació, amb dotze hores d'antelació, almenys, al començament de la prova si es tracta del mateix exercici, o de vint-i-quatre hores si es tracta d'un de nou.
  
8. Exercicis de l'oposició
  
8.1. El procediment de selecció dels aspirants pel torn lliure serà el d'oposició, i constarà dels següents exercicis, amb subjecció al programa que es publica com a annex a esta orde.
  
8.1.1. Primer exercici: de caràcter teòric, escrit i eliminatori, consistirà a contestar un qüestionari-test sobre matèries del programa (segons annex I).
  
8.1.2. Segon exercici: de caràcter pràctic, escrit i eliminatori, consistent a transcriure mecanogràficament un o diversos texts proposats pel tribunal.
  
8.1.3. Tercer exercici: de caràcter optatiu, a realitzar per aquells aspirants que hagen obtingut plaça en l'oposició, i concórreguen per àmbit territorial de comunitat autònoma amb llengua oficial pròpia (base 1.1), i ho hagueren sol·licitat en la seua instància de participació. Consistirà en l'acreditació del coneixement de la llengua oficial de dita comunitat, mitjançant certificats que hagen presentat juntament amb la instància de participació o per la realització d'una prova de nivell de coneixements. En estos dos casos la valoració s'efectuarà d'acord amb els criteris establits en la base 9.4 de la present convocatòria.
  
8.2. Des de l'acabament d'un dels exercicis i l'inici del següent, haurà de mediar un mínim de setanta-dos hores i un màxim de quaranta-cinc dies naturals.
  
9. Normes sobre el desenvolupament i qualificació dels exercicis del torn lliure
  
9.1.Primer exercici: el qüestionari test sobre matèries del programa teòric constarà de cent preguntes amb quatre respostes alternatives, de les quals només una d'elles és la correcta.
  
Es qualificarà de 0 a 100 punts.
  
Les preguntes encertades es valoraran amb 1,00 punt; les preguntes no encertades descomptaran 0,33 punts; les preguntes no contestades no seran puntuades. El tribunal qualificador únic, a la vista del nombre i nivell de coneixements dels aspirants presentats, decidirà quina serà la puntuació mínima per a superar este exercici en cada àmbit territorial, i farà públic dit acord.
  
La puntuació obtinguda per cada aspirant es correspondrà amb el nombre de respostes encertades, feta la deducció per les no-encertades.
  
El temps per a la realització d'este exercici serà de 60 minuts.
  
9.2. Segon exercici: consistirà a reproduir mecanogràficament el text proposat pel tribunal, el qual no contindrà paràgrafs repetits, seguint amb exactitud l'estructura en què este es presente als opositors, i es valoraran el nombre de pulsacions, l'execució correcta i es penalitzaran tant els errors mecanogràfics com l'omissió i incompliment de les normes de realització de l'exercici.
  
Cada error es penalitzarà amb una falta, cada falta es penalitzarà amb tres pulsacions.
  
Es consideraren errors els següents:
  
La indeguda transcripció de comes, punts, punts i comes, accents i qualsevol altre signe de puntuació; la substitució de lletres, signes de puntuació, majúscules o qualsevol que no coincidisca amb el text original; lletres sobreposades o picades amb altres tipus d'escriptura; presència inadequada d'espais en blanc entre les paraules o falta d'espai entre les paraules que en el text original estiguen contemplades; qualsevol paraula on la majúscula s'haja usat incorrectament, estiga canviada de posició, bé cap amunt i/o davall de l'exacta col·locació.
  
Els errors comesos en paraules mal escrites es penalitzaran segons el barem següent:
  
- Error d'una lletra, al principi, final o dins d'una paraula, es considera una falta.
  
- Errors múltiples en una sola paraula:
  
- Paraules fins a quatre pulsacions: 2 faltes.
  
- Paraules de cinc a vuit pulsacions : 2,5 faltes.
  
- Paraules de més de vuit pulsacions: 4 faltes.
  
La repetició de paraules o paràgrafs de l'escrit original o la inclusió de paraules alienes no se sumaran al còmput general de pulsacions, i es penalitzaran amb la graduació del paràgraf anterior.
  
L'omissió de paraules o frases aïllades del text, traduïdes a pulsacions, es descomptaran del còmput total, i es penalitzarà la no-inclusió amb la graduació del paràgraf anterior, i no s'admetran més de 15 paraules d'omissió del text original, i serà, en cas contrari, causa d'exclusió de la prova
  
El salt d'una única línia completa no és causa d'exclusió. La transposició (alteració de posició) de lletres en una paraula s'aplicarà el barem del paràgraf anterior.
  
Quan el total de faltes en l'exercici realitzat supere el quatre per cent, l'exercici serà anul·lat.
  
A efectes de còmput de pulsacions, 347 pulsacions de màquina electrònica equivalen a 280 en màquina mecànica (a estos efectes es considerarà la màquina elèctrica amb les mateixes pulsacions que l'electrònica).
  
L'exercici consistirà en la transcripció d'un text en què no es continguen paràgrafs ni blocs repetits.
  
Per a la pràctica de l'exercici, els opositors hauran de presentar-se amb màquina d'escriure, i no s'admetran màquines amb memòria, visor òptic i/o cinta correctora
  
Es qualificarà de 0 a 100 punts.
  
La puntuació mínima requerida per a superar este exercici en cada àmbit territorial serà de 60 punts, equivalent a 280 pulsacions netes de màquina mecànica, deduïdes les corresponents als errors, i quedaran eliminats els aspirants que no aconseguisquen dites pulsacions.
  
La puntuació de 100 equivaldrà a 450 pulsacions netes de màquina mecànica, deduïdes les corresponents als errors.
  
El temps màxim per a la realització d'este exercici serà de deu minuts.
  
9.3. Tercer exercici: de caràcter optatiu, a realitzar pels aspirants que concórreguen per aquells àmbits territorials de la base 1.1, amb idioma autonòmic propi. Es qualificarà amb un màxim de 6 punts, d'acord amb el nivell de coneixements demostrat per l'aspirant i els criteris de valoració establits en la base 9.4 de la present Orde.
  
L'acreditació dels nivells de coneixement pot efectuar-se mitjançant una prova realitzada a l'efecte o mitjançant l'acreditació del coneixement de la referida llengua amb la presentació, juntament amb la instància de participació, de certificat expedit per la comunitat autònoma per l'àmbit territorial de la qual concorre, en els termes previstos en la base 9.4, acreditativa de l'homologació i del nivell a què correspon el títol aportat.
  
La puntuació de la prova optativa de llengua oficial de comunitat autònoma només serà aplicable en l'àmbit de la comunitat autònoma respectiva, als sols efectes d'establir el número en la relació d'aprovats, dins de l'àmbit territorial pel qual concorre l'aspirant, per la qual cosa haurà de reflectir-se separada de l'obtinguda en els dos exercicis obligatoris, als efectes de la seua inclusió en el subescalafó, d'acord amb el que preveu la base 11.7.
  
9.4. Criteris de valoració de llengua autonòmica: la valoració del coneixement de la llengua autonòmica, tant en promoció interna com en torn lliure, s'efectuarà d'acord amb els criteris següents criteris:
  
6.5.8.Z'acord al que establix el Decret 224/1989, de 17 d'octubre, pel qual es regula la planificació de la normalització de l'ús de l'èuscar en les administracions públiques de la Comunitat Autònoma del País Basc.
  
- Perfil lingüístic 2: dos punts.
  
- Perfil lingüístic 3: quatre punts.
  
- Perfil lingüístic 4: sis punts.
  
En la zona bascòfona i mixta que determina l'article 5 de la Llei Foral 18/1986, de 15 de desembre, de la Comunitat Foral Navarra, s'aplicaran els mateixos criteris que els establits en l'apartat anterior.
  
9.4.2. En l'àmbit de la Comunitat Autònoma de Catalunya: de conformitat amb l'Acord de la Comissió per a la normalització lingüística, de 19 de juny de 1991.
  
L'acreditació del coneixement de l'idioma es realitzarà mitjançant l'aportació dels certificats de la Junta de Permanent de Català o equivalent de l'àmbit lingüístic català.
  
- Certificat de nivell B: dos punts.
  
- Certificat de nivell C: quatre punts.
  
- Certificat de nivell D: sis punts.
  
9.4.3. Comunitat Autònoma Gallega:
  
- Curs d'iniciació i perfeccionament o curs bàsic: dos punts.
  
- Curs mitjà de llenguatge jurídic gallec: quatre punts.
  
- Curs superior de llenguatge jurídic gallec: sis punts.
  
9.4.4. Comunitat Autònoma Valenciana:
  
- Certificat de grau elemental oral i escrit del valencià: dos punts.
  
- Certificat de grau mitjà oral i escrit del valencià: quatre punts.
  
- Certificat de grau superior oral i escrit del valencià: sis punts.
  
9.4.5. Comunitat Autònoma de les Illes Balears:
  
- Certificat de nivell B: dos punts.
  
- Certificat de nivell C: quatre punts.
  
- Certificat de nivell D: sis punts.
  
9.4.6. En les comunitats autònomes com les del País Basc i la Comunitat Foral de Navarra, en què no hi ha establit certificat oficial corresponent al perfil 2, s'haurà de superar un examen d'acreditació, que a estos efectes convoquen els òrgans competents en dita matèria, la qual cosa els atorgaria el certificat corresponent.
  
L'acreditació en el torn de promoció interna i en el torn lliure dels nivells de coneixement de llengües oficials de les comunitats autònomes, conforme al que disposa la present base, s'efectuarà mitjançant certificat expedit per les comunitats autònomes acreditatives de l'homologació i del nivell a què corresponguen els títols aportats, o per la realització d'una prova de nivell de coneixement en torn lliure.
  
10. Llista d'aprovats
  
10.1.En finalitzar cadascun dels exercicis obligatoris, els tribunals faran públiques als taulers d'anuncis del Ministeri de Justícia, Secretaria d'Estat de Justícia, carrer San Bernardo, 21, Madrid (telèfon 18 768 48 37), òrgans competents de les comunitats autònomes on es convoquen places, al Centre d'Informació Administrativa del Ministeri d'Administracions Públiques (telèfon 17 575 75 41), pàgina web del Ministeri de Justícia, (www.mju.es) Ofertas de Empleo Público, gerències territorials de Justícia corresponents a la seu d'examen, tribunals superiors de Justícia i audiències provincials, les llistes d'opositors que hagen superat dit exercici en cada àmbit territorial. Els opositors que no es troben inclosos en les respectives relacions tindran la consideració de no aptes, i quedaran eliminats del procés selectiu. Contra la llista d'aprovats del primer exercici, els aspirants podran interposar al·legacions davant del tribunal qualificador únic, en el termini de quinze dies naturals.
  
Els tribunals, en fer pública la relació d'aspirants aprovats en el primer exercici per cada àmbit territorial, citaran els inclosos en estes per a la realització del segon exercici.
  
Els tribunals faran pública la relació d'aspirants que hagen superat el segon exercici en cada àmbit territorial, i podran els interessats interposar al·legacions davant del respectiu tribunal, en el termini de 15 dies naturals.
  
Als aspirants compresos en la relació d'aprovats del segon exercici els tribunals respectius els serà sumada la nota del primer exercici per àmbits territorials.
  
De la relació resultant per àmbits territorials, ordenada de major a menor puntuació total, aquell nombre d'aspirants de major puntuació total, que coincidisca amb el nombre de places convocades en este torn i àmbit territorial, constituirà la relació d'aspirants que han superat l'oposició en cada àmbit territorial, i que en cap cas no podrà superar el nombre de places convocades en cada àmbit, i serà nul·la de ple dret qualsevol proposta que ho contravinga. En cas d'empat, l'orde s'establirà atenent, en primer lloc, la puntuació obtinguda en el segon exercici; en segon lloc, la puntuació obtinguda en el primer exercici.
  
Els aspirants compresos en esta relació, que concórreguen per àmbit territorial amb llengua autonòmica pròpia, seran emplaçats per a la realització del tercer exercici de caràcter optatiu, si així ho hagueren sol·licitat en la seua instància.
  
10.2. Una vegada conclosos tots els exercicis de l'oposició, el tribunal qualificador únic publicarà en el Boletín Oficial del Estado i en el de les comunitats autònomes on es convoquen places, la relació provisional d'aspirants que hagen superat l'oposició en cada àmbit territorial, d'acord amb el que preveuen els paràgrafs quatre i cinc de la base 10.1, amb indicació del número obtingut en cada àmbit, DNI, puntuació obtinguda en cadascun dels exercicis, i total d'estos dos exercicis obligatoris; juntament amb esta nota total, però separada d'ella, i sense sumar-se a esta figurarà, si és procedent, l'obtinguda en la llengua oficial de la comunitat autònoma per l'àmbit territorial pel qual concorre.
  
Contra el acord de la relació provisional d'aprovats, els interessats podran efectuar les oportunes al·legacions davant del respectiu tribunal, en el termini de quinze dies naturals, comptadors a partir del següent a la seua publicació en el Boletín Oficial del Estado.
  
10.3. Vistes i resoltes les al·legacions, el tribunal qualificador únic trametrà a la Secretaria d'Estat de Justícia proposta definitiva d'aprovats per cada àmbit territorial, ordenada d'acord amb la suma de les notes obtingudes en els dos exercicis obligatoris, al costat de què figurarà l'obtinguda en l'exercici optatiu, si és procedent, per a la seua aprovació i publicació en el Boletín Oficial del Estado i de les comunitats autònomes on s'han convocat places i el nombre del qual no podrà ser superior al de places convocades en cada àmbit.
  
Qualsevol proposta d'aprovats que contravinga allò que s'ha establit serà nul·la de ple dret.
  
11. Presentació de documentació, sol·licituds de destinació
  
i nomenament de funcionaris de carrera
  
11.1.En el termini de vint dies naturals, comptadors a partir de la publicació en el Boletín Oficial del Estado i de les comunitats autònomes on es convoquen places de la relació definitiva d'aprovats, els aspirants del torn lliure i els de torn de promoció interna, que procedisquen de la situació d'excedència voluntària per interés particular i que figuren en esta, presentaran al Registre General del Ministeri de Justícia, Secretaria d'Estat de Justícia, carrer de la Manzana 2, Madrid, o pels mitjans previstos en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999 de 13 de gener, els documents següents:
  
Torn Lliure i torn de Promoció Interna (aspirants procedents d'excedència voluntària per interés particular)
  
a) Dues fotocòpies compulsades del document nacional d'identitat.
  
b) Fotocòpia compulsada del títol exigit en la convocatòria o certificat acadèmic, acreditatiu de tindre aprovades totes les assignatures que el capaciten per a l'obtenció del títol, acompanyat del resguard justificatiu d'haver abonat els drets per a l'expedició del títol.
  
c) Certificat mèdic acreditatiu de no patir cap malaltia ni defecte físic o psíquic que impossibilite per a l'exercici de la funció d'auxiliar de l'administració de Justícia, expedit pel facultatiu de medicina general de la Seguretat Social que corresponga a l'interessat i, en el cas que no estiga acollit a cap règim de la Seguretat Social, expedit pels servicis provincials del Ministeri de Sanitat i Consum i organismes corresponents de les comunitats autònomes. Els aspirants que tinguen la condició legal de discapacitats, amb grau igual o superior al 33 per 100, hauran de presentar certificat dels òrgans competents del Ministeri de Treball i Assumptes Socials o, si fa el cas, de la Comunitat Autònoma corresponent, que acredite tal condició i la seua capacitat funcional per a exercir les tasques pròpies del cos d'auxiliars de l'administració de Justícia.
  
d) Declaració jurada de no trobar-se sotmés en causa d'incompatibilitat, ni estar inhabilitat per a l'exercici de funcions públiques, ni haver sigut separat mitjançant procediment disciplinari d'un Cos de l'Estat, de les comunitats autònomes o de les administracions locals, ni suspés en l'exercici de funcions públiques en via disciplinària o judicial, llevat que haguera sigut rehabilitat (annex II).
  
El certificat de penals serà aportat d'ofici per la Secretaria d'Estat de Justícia, d'acord amb el que preveu l'art. 35.f) de la Llei de Règim Jurídic de les Administracions Públiques i del Procediment Administratiu Comú.
  
11.2. Davant de la impossibilitat, degudament justificada, de no poder presentar els documents expressats en l'apartat anterior, podrà acreditar-se que posseïxen les condicions exigides en la convocatòria per qualsevol mitjà de prova admissible en dret.
  
11.3. Els aspirants que tinguen la condició de funcionaris públics estaran exempts de justificar aquelles condicions i requisits ja demostrats per a obtindre el seu anterior nomenament, i hauran de presentar certificat del Ministeri o organisme de què depenga, pel qual s'acredite la seua condició i requisits per a ser nomenat auxiliar de l'administració de Justícia.
  
11.4. Els qui, dins del termini fixat, i excepte causa de força major, no presenten la documentació o de l'examen d'esta, es deduïra que manquen d'algun dels requisits establits en les bases 3.1 i 2.1, no podran ser nomenats funcionaris de carrera i quedaran anul·lades les seues actuacions, sense perjudici de la responsabilitat en què haguera incorregut per falsedat en la sol·licitud inicial.
  
11.5. La Secretaria d'Estat de Justícia publicarà en el Boletín Oficial del Estado, i de les comunitats autònomes on es convoquen places, resolució en què es nomenen funcionaris de carrera els aspirants que han superat l'oposició, tant en promoció interna com pel torn lliure, i reunisquen els requisits establits per a això en la present convocatòria
  
Les places, per a ser cobertes pels aspirants que superen l'oposició, tant pel torn lliure com pel torn de promoció interna, seran oferides per l'administració competent en cada cas.
  
11.6. L'adjudicació de destinacions haurà de realitzar-se necessàriament dins de l'àmbit territorial pel qual l'aspirant va concórrer, d'acord amb l'orde de puntuació obtinguda en dit àmbit i la preferència dels opositors.
  
S'adjudicaran les destinacions, en primer lloc, als aspirants pel torn de promoció interna en concurs restringit, i després, als aspirants aprovats pel torn lliure.
  
11.7. Atés el caràcter nacional del cos d'auxiliars de l'administració de justícia, per al nomenament com a funcionaris de carrera, i a efectes de la seua incorporació en el corresponent escalafó o subescalafó, es confeccionaran dues llistes per cada torn (promoció i lliure) en què seran tingudes en compte les puntuacions obtingudes pels opositors en cada àmbit territorial amb especificació de l'obtinguda en la prova de llengua oficial de la Comunitat Autònoma per l'àmbit territorial de les quals concorre a efecte de la seua integració en el citat subescalafó. En cas d'empat, en el torn de promoció interna s'atendria l'orde escalafonal en el cos d'origen i en el torn lliure es regiran pel que establix la base 10.1 d'esta orde.
  
12. Norma final
  
Contra la present convocatòria, i quants actes administratius se'n deriven, podrà interposar-se recurs potestatiu de reposició davant de la Secretaria d'Estat de Justícia en el termini d'un mes o contenciós administratiu davant dels jutjats centrals contenciosos administratius en el termini de dos mesos. El termini es comptarà a partir de l'endemà de la publicació de la present Resolució en el Boletín Oficial del Estado.
  
Així mateix, la Secretaria d'Estat de Justícia podrà, si fa el cas, procedir a la revisió dels acords dels tribunals que valoren estes proves selectives, conforme al que establix la citada Llei.
  
Madrid, 27 de maig de 2003.- El secretari d'estat de Justícia (p. d. Orde de 29 d'octubre de 1996): Rafael Catalá Polo.
  
ANNEX I
  
Programa que ha de regir les oposicions a ingrés en el cos d'auxiliars de l'administració de justícia
  
Primer exercici
  
Teòric
  
I. Organització judicial
  
Tema 1. La Constitució espanyola de 1978: estructura i contingut. Els drets i llibertats fonamentals. La Corona. Les Corts Generals: composició i atribucions. El Govern: el president del Govern. El Consell de Ministres. Organització territorial de l'estat. L'administració local: la província i el municipi. Les comunitats autònomes.
  
Tema 2. El Tribunal Constitucional: composició i funcions. El poder judicial. El Consell General del Poder Judicial: composició i funcions. La jurisdicció: jutges i magistrats. La independència judicial. El ministeri fiscal: composició i funcions.
  
Tema 3. El Tribunal Suprem. Organització i competències.
  
Tema 4. Audiència Nacional. Organització i competències.
  
Tema 5. Tribunals superiors de justícia. Audiències provincials. Organització i competències.
  
Tema 6. Jutjats del penal. Jutjats contenciosos administratius. Jutjats del social. Jutjat de vigilància penitenciària. Jutjats de menors. Organització i competència.
  
Tema 7. Jutjats de primera instància i instrucció. Jutjats de pau. Organització i competències.
  
Tema 8. Secretaris judicials. Metges forenses. Organització i funcions.
  
Tema 9. Oficials i agents de l'administració de Justícia. Ingrés en el cos. Les seues funcions.
  
Tema 10. Auxiliars de l'administració de justícia. Drets i deures i incompatibilitats dels auxiliars de l'administració de justícia. Ingrés en el cos. Nomenament i presa de possessió. Plantilles. Provisió de vacants. Trasllats.
  
Tema 11. Residència, vacances, permisos i llicències. Substitucions. Situacions administratives dels auxiliars de l'administració de Justícia. Servici actiu, servicis especials, excedència. Pèrdua de la condició d'auxiliar de l'administració de Justícia. Suspensió. Jubilació.
  
Tema 12. Règim disciplinari. Faltes: les seues classes. Sancions. Autoritats que poden imposar-les. Tramitacions de l'expedient. Recursos que poden exercitar-se contra la imposició de correccions disciplinàries. Reingrés al servici actiu dels qui hagueren sigut separats.
  
Tema 13. El sindicat en la Constitució espanyola. Eleccions sindicals segons la Llei d'Òrgans de Representació. El dret a la vaga.
  
II. Procediment judicial
  
Tema 1. Les actuacions judicials (I). Lloc de les actuacions judicials. Temps de les actuacions judicials: dies i hores hàbils; terminis i termes; els termes judicials en el procés penal.
  
Tema 2. Les actuacions judicials (II). Els actes processals del jutge: les resolucions judicials. Especialitats en el procés penal. Els actes processals del secretari judicial: les diligències d'ordenació.
  
Tema 3. Les actuacions judicials (III). Els actes de comunicació judicial (I). Els actes de comunicació amb altres tribunals i autoritats: oficis i manaments. L'auxili judicial: els exhorts. Suplicatoris, exhorts i manaments en el procés penal. Cooperació jurídica internacional: les comissions rogatòries.
  
Tema 4. Les actuacions judicials (IV). Els actes de comunicació judicial (II). Actes de comunicació a les parts i altres intervinents en el procés: notificacions, requeriments, citacions i citacions. Notificacions, citacions i manaments en el procés penal.
  
Tema 5. Els procediments civils: procediments declaratius i executius. Procediments declaratius ordinaris: judici ordinari i judici verbal. Referència als procediments declaratius especials.
  
Tema 6. La jurisdicció voluntària: naturalesa i classes de procediments. Especial referència a la conciliació
  
Tema 7. Els procediments penals: procediment ordinari; procediment abreujat; procediment de judici de faltes; procediment del jurat. Especial referència als denominats judicis ràpids.
  
Tema 8. Procediments contenciosos administratius: classes i especial menció al procediment ordinari. Procediments laborals: classes i especial menció al procediment ordinari.
  
Tema 9. Els recursos: requisits i classes. Els recursos ordinaris en el procediment civil: reposició i apel·lació. Els recursos ordinaris en el procediment penal: reforma, apel·lació i queixa. Referència general als recursos extraordinaris.
  
Tema 10. El Registre Civil. Organització actual dels registres civils a Espanya. Funcionaris encarregats d'estos. Llibres i seccions del Registre. Llibres auxiliars.
  
Tema 11. Actes del Registre. Inscripcions de naixement, matrimoni i defunció. Inscripció de tuteles i representacions legals. Nacionalitat i veïnat civil. Certificats. Expedients del Registre Civil.
  
III. Normativa nacional i comunitària en matèria d'igualtat d'oportunitats entre hòmens i dones
  
Tema únic. Normativa nacional i comunitària en material d'igualtat d'oportunitats entre hòmens i dones. L'article 14 de la Constitució Espanyola: la no-discriminació per raó de sexe. La igualtat de sexe en l'àmbit jurídic civil. Conseqüències penals de la discriminació per raó de sexe. La igualtat de sexe en l'àmbit jurídic laboral.
  
ANNEX II
  
..., amb domicili a ..., d ... anys d'edat, amb document nacional d'identitat número ..., declara sota jurament o promesa, a efectes de ser nomenat funcionari del cos d'auxiliars de l'administració de Justícia, que no ha sigut separat del servici de cap de les administracions públiques i que no es troba inhabilitat per a l'exercici de funcions públiques, ni comprés en cap de les causes d'incapacitat i incompatibilitat establides en les disposicions orgàniques.
  
..., ... d ... de ...
  
El/la declarant